Aytac Şərifova

Aytac Şərifova () — Azərbaycan Yüksək Qızlar Liqasında çıxış edən "Neftçi" klubunda və Azərbaycan qadın milli komandasında qapıçı kimi oynayan azərbaycanlı futbolçu.İlk Klubu Bakı 008 Peşakar futbol klubudur

 Karyerası 

 Klub karyerası 
Qazaxıstanın "Okjetpes" klubunda oynamış Aytac Şərifova daha sonra, Sumqayıtın "Uğur" komandasının formasını geyinib. O, bu klubla Yüksək qızlar liqasının qalibi olub. Həmçinin Azərbaycan kubokunu qazanıb və ən yaxşı qapıçı seçilib. 2019-cu ildə İslandiyanın Keflavik klubuna transfer olunub.

Şərifova 2020-ci ilin əvvəlində Türkiyəyə köçüb və Türkiyə Qadınlar Birinci Liqasının 2019-20 mövsümünün ikinci yarısında Hakkarigücü Spora qoşulub. O, bu klubun tərkibində Türkiyə Qadınlar Super Liqasının 2021-22 mövsümündə də oynayıb. Türkiyə Qadınlar Super Liqasının 2022-23 mövsümündə "Trabzonspor" transfer edilib.

Şərifova 2 sentyabr 2024-cü ildə Azərbaycan Yüksək Qızlar Liqasında çıxış edən "Neftçi"yə transfer olunub.

 Beynəlxalq karyera 
Şərifova Azərbaycanın qadın milli komandası tərkibində 2022 UEFA Qadınlararası Avropa çempionatının seçmə mərhələsinin iki oyununda, 2023 FİFA Qadınlararası Dünya Çempionatının seçmə mərhələsinin isə altı oyununda çıxış edib. 

 İstinadlar 

Kateqoriya:Azərbaycanın qadın futbolçuları
Kateqoriya:Legioner Azərbaycan futbolçuları
Kateqoriya:Neftçi PFK (qadın) oyunçuları
Kateqoriya:Qadın futbol qapıçıları
Kateqoriya:Azərbaycanın qadınlardan ibarət milli futbol komandası oyunçuları